Slimkop ‘leer om te verstaan’Foto: Facebook Luke van Eyk, slimkop van die Hoërskool Kempton Park, het nege onderskeidings in die afgelope matriekeksamen behaal. Hy het A’s behaal in Afrikaans, Engels, wiskunde, lewensoriëntering, rekeningkunde, rekenaartoepassingstegnologie, ingenieursgrafika en -ontwerp, inligtingstegnologie en fisiese wetenskappe. Luke gaan vanjaar meganiese ingenieurswese aan die Universiteit van Pretoria studeer. Hy sê hy wil verkieslik nie eendag in ŉ kantoor werk nie. “Ek sal graag eendag wil help met werkverskaffing en terugploeg in diegene wat in my belê het.” Luke se resep vir sukses is om te leer om te verstaan. “Wat ek nou onder die knie het, hoef ek nie later weer te leer nie.” Ma Heidi is ŉ boekhouer en pa John is ŉ sakeman.